“Ma’muriy sudlarga shikoyat qilish tartibi soddalashtirilishi munosabati bilan “Davlat boji to‘g‘risida”gi qonunga qo‘shimchalar kiritish to‘g‘risida”gi qonun loyihasi e’lon qilindi. Foto: Kun.uz Loyihada davlat organlari va boshqa tashkilotlarning, ular mansabdor shaxslarining qonunga xilof qarorlari, harakatlari va harakatsizligi ustidan ma’muriy sudlarga shikoyat qilish tartibini soddalashtirish, bunda ma’muriy sudlarga shikoyat qilishda fuqarolardan davlat bojini oldindan undirmasdan, davlat bojini ishni ko‘rib chiqish natijasi bo‘yicha aybdor tarafdan undirish tartibi nazarda tutilmoqda. Taklif etilayotgan qo‘shimchalar: – fuqarolarning Konstitutsiyada belgilangan sud orqali himoya qilinish va sudga shikoyat qilish huquqi kafolatlarini yanada kuchaytirishga; – fuqarolarni buzilgan huquq va erkinliklari hamda qonuniy manfaatlari yanada ishonchli himoya qilinishiga, odil sudlovga erishish darajasini yanada oshirishga; – fuqarolar e’tirozlarining oldini olishga erishiladi.